
AVIZ
asupra proiectului de Lege privind evaluarea impactului anumitor proiecte publice și private asupra mediului

	În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, în procedură de urgență, care va fi transmis Comisiei pentru mediu și echilibru ecologic, care este sesizată în fond, cu proiectul de Lege privind evaluarea impactului anumitor proiecte publice și private asupra mediului, transmisă cu adresa nr. P.L.x. 485/2018 din 26 septembrie 2018, înregistrat sub nr.4c-3/430 din 27 septembrie 2018.
	Consiliul Legislativ, cu avizul nr.454/10.05.2018, avizează favorabil proiectul de Lege, cu observaţii şi propuneri.
	Senatul, în calitate de primă Cameră sesizată, adoptat proiectul de Lege în şedinţa din 24 septembrie 2018.
	Proiectul de lege are ca obiect de reglementare transpunerea Directivei 2014/52/UE a Parlamentului European şi a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului şi abrogarea Hotărârii Guvernului nr.445/2009 privind evaluarea impactului anumitor proiecte publice şi private asupra mediului, cu modificările şi completările ulterioare.
	Examinarea proiectului de Lege a avut loc în şedinţa comisiei din 09 octombrie 2018.
	Membrii comisiei au hotărât, cu majoritate de voturi, avizarea favorabilă a proiectului de Lege cu un amendament admis prevăzut în Anexa care face parte integrantă din prezentul aviz.
	Prin obiectul de reglementare şi conţinutul său, proiectul de Lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.









Anexă


A M E N D A M E N T E    A D M I S E 

la proiectul de Lege privind evaluarea impactului anumitor proiecte publice și private asupra mediului



	Nr. crt.
	Text adoptat de Senat
	Amendamente admise/Autor
	Motivaţie

	1 
	Art.22. – (1) Înainte de a se adresa instanție de contencios administrativ competente, persoanele prevăzute la art.21 au obligația să solicite autorității publice emitente a deciziei prevăzute la art.21 alin.(3) sau autorității ierarhic superioara revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.
(2) Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.
(3) Procedura de soluționare a plângerii prealabile prevăzută la alin.(1) și (2) este gratuită și trebuie să fie echitabilă, rapidă și corectă.
	Art. 22 - Persoanele prevăzute la art. 21 se pot adresa instanței de contencios administrativ  competente fără  a parcurge procedura prealabilă prevăzută de Legea contenciosului administrativ nr. 554/2004.

